CELEX: 32016D2058
Language: hr
Date: 2016-11-23 00:00:00
Title: Provedbena odluka Komisije (EU, Euratom) 2016/2058 оd 23. studenoga 2016. o izmjeni Provedbene odluke 2011/777/EU, Euratom o odobrenju Rumunjskoj da pri izračunu osnovice vlastitih sredstava od PDV-a primjenjuje određene približne procjene (priopćeno pod brojem dokumenta C(2016) 7397)

25.11.2016   
            
            
               HR
            
            
               Službeni list Europske unije
            
            
               L 319/38
            
         PROVEDBENA ODLUKA KOMISIJE (EU, Euratom) 2016/2058
   оd 23. studenoga 2016.
   o izmjeni Provedbene odluke 2011/777/EU, Euratom o odobrenju Rumunjskoj da pri izračunu osnovice vlastitih sredstava od PDV-a primjenjuje određene približne procjene
   
      
         (priopćeno pod brojem dokumenta C(2016) 7397)
      
   
   (Vjerodostojan je samo tekst na rumunjskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 390.b Direktive Vijeća 2006/112/EZ (2) Rumunjska može, u skladu s uvjetima koji su se primjenjivali u toj državi članici na dan njezina pristupanja, nastaviti s izuzimanjem transakcija navedenih u točki 10. dijela B Priloga X. sve dok se isto izuzeće primjenjuje u bilo kojoj od država članica koje su bile članice Zajednice na dan 31. prosinca 2006.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (2)
            
            
               Na temelju Provedbene odluke Komisije 2011/777/EU, Euratom (3) Rumunjska ima odobrenje za primjenu približnih procjena za transakcije iz točke 10. dijela B Priloga X. Direktivi 2006/112/EZ.
            
         
               (3)
            
            
               U dopisu od 13. travnja 2016. (4) Rumunjska je zatražila da joj se odobri da pri izračunu osnovice vlastitih sredstava od PDV-a za transakcije iz točke 10. dijela B Priloga X. primjenjuje fiksni postotak međuosnovice. Rumunjska je dokazala da je dosadašnji postotak tijekom vremena ostao stabilan. Stoga bi Rumunjskoj trebalo odobriti da pri izračunu osnovice vlastitih sredstava od PDV-a primjenjuje fiksni postotak u skladu sa zahtjevom iz tog dopisa.
            
         
               (4)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenjâ.
            
         
               (5)
            
            
               Stoga je primjereno na odgovarajući način izmijeniti Provedbenu odluku 2011/777/EU, Euratom,
            
         DONIJELA JE OVU ODLUKU:
   Članak 1.
   Provedbena odluka 2011/777/EU, Euratom mijenja se kako slijedi:
   
               1.
            
            
               Umeće se sljedeći članak 1.a:
               „Članak 1.a
               Odstupajući od članka 1. ove Odluke, Rumunjskoj se odobrava da pri izračunu osnovice vlastitih sredstava od PDV-a od 1. siječnja 2016. do 31. prosinca 2020. za transakcije iz točke 10. dijela B Priloga X. (putnički prijevoz) Direktivi 2006/112/EZ primjenjuje 0,15 % međuosnovice”;
            
         
               2.
            
            
               Članak 2. zamjenjuje se sljedećim:
               „Članak 2.
               Ova se Odluka primjenjuje od 1. siječnja 2011. do 31. prosinca 2020.”
            
         Članak 2.
   Ova je Odluka upućena Rumunjskoj.
   
      Sastavljeno u Bruxellesu 23. studenoga 2016.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Provedbena odluka Komisije 2011/777/EU, Euratom оd 28. studenoga 2011. o odobrenju Rumunjskoj da pri izračunu osnovice vlastitih sredstava od PDV-a primjenjuje određene približne procjene (SL L 317, 30.11.2011., str. 36.).
   
      (4)  Ares(2016)1748164.